text: To personer fundet døde i bil efter anholdelse
  12 juli 2016 kl. 18.38
  Østjyllands Politi oplyser, at der er fundet to døde personer i den bil, som den eftersøgte Lars Kragh blev anholdt ved. 
  Tirsdag blev bilen standset ved Vonge Kirke, og den 42-årige Lars Kragh blev anholdt. I bilen er to personer fundet døde, en mand og en kvinde.
  Se mere video på localeyes.dk.
  Østjyllands Politi formoder, at der er tale om Lars Kraghs forældre, 69-årige Kirsten Kragh og 74-årige Jørgen Kragh.
  Østjyllands Politi kan ikke på nuværende tidspunkt sige noget om, hvordan Kirsten og Jørgen Kragh er kommet af dage, men sagen efterforskes som en drabssag.
  Den 42-årige krigsveteran Lars Kragh er sigtet for dobbeltdrab, og han vil onsdag blive fremstillet i grundlovsforhør ved retten i Randers onsdag morgen.
  Politiet arbejder fortsat ved Vonge Kirke, hvor den koksgrå VW Golf blev standset. Her er de ved at sikre sig tekniske spor.
  Det var en henvendelse fra et vidne, der førte til, at politiet fandt frem til bilen her til eftermiddag og anholdte Lars Kragh.
  